PROIECT

**REGULAMENTUL**

 **privind controlul extern al calității auditului**

**Secțiunea 1
DISPOZIȚII GENERALE**

Prezentul Regulament transpune art.29 și art.32 din Directiva 2006/43/CE a Parlamentului European și a Consiliului din 17 mai 2006 privind auditul legal al conturilor anuale și al conturilor consolidate, de modificare a Directivelor 78/660/CEE și 83/349/CEE ale Consiliului și de abrogare a Directivei 84/253/CEE a Consiliului, publicată în Jurnalul Oficial al Uniunii Europene L 157/87 din 9 iunie 2006, astfel cum a fost ultima oară modificată prin Directiva 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate.

**1.** Regulamentul privind controlul extern al calității auditului (în continuare – Regulament) reglementează modul de efectuare a controlului extern al calității auditului.

1. Obiectivul prezentului Regulament constă în stabilirea principiilor, modului de organizare și desfășurare a controlului extern al calității auditului (în continuare – control extern), drepturilor și obligațiilor entității de audit și a specialiștilor privind controlul extern al calității auditului (în continuare – specialiștii CEC) din cadrul Instituției Publice „Consiliul de supraveghere publică a auditului” (în continuare – Consiliu), tipurilor de controale și planificarea acestora, ariei de cuprindere a controlului extern, modului de organizare, documentare și raportare a rezultatelor controalelor externe, a modului de aplicare a măsurilor disciplinare în rezultatul constatării neconformităților în urma efectuării controlului extern al calității, precum și a controlului extern efectuat de către organizația profesională din domeniul auditului, selectată de Consiliu.
2. Organul responsabil pentru efectuarea controlului extern este Consiliul, instituție publică autonomă, cu statut de persoană juridică, responsabilă pentru supravegherea publică a auditului.
3. Controlul extern se efectuează de către Consiliu în scopul gestionării sistemului de asigurare a calității auditului pentru a preveni, detecta și corecta neconformități în procesul efectuării auditului situațiilor financiare, precum și în vederea constatării existenței și a modului de aplicare a politicilor și a procedurilor de control al calității auditului la nivel de:
4. entitate de audit;
5. misiune de audit.
6. Consiliul efectuează controlul extern prevăzut la pct.4 și verifică modul în care entitatea de audit respectă prevederile Legii privind auditul situațiilor financiare nr. 271/2017 (în continuare – Legea nr.271/2017), standardelor de audit, standardelor de control al calității, codului etic al profesioniștilor contabili (în continuare – Codul etic) și altor acte normative aferente auditului.
7. Activitatea specialiștilor CEC se bazează pe următoarele principii:
8. confidențialitate;
9. independență și obiectivitate;
10. legalitate și integritate;
11. competență și responsabilitate;
12. neafilierea specialiștilor CEC față de entitatea de audit verificată (soțul/soția, rudele de gradul al II-lea, inclusiv afinii de gradul I, nu sînt auditori, acționari/asociați, membri ai organului executiv al entităților de audit verificate), fapt confirmat prin declarația pe propria răspundere.
13. Controlul extern se efectuează la sediul entității de audit. La solicitarea entității de audit și în urma deciziei directorului executiv al Consiliului (în continuare – Director) controlul extern poate fi efectuat la sediul Consiliului.
14. În scopul efectuării comunicărilor prevăzute în prezentul Regulament, Consiliul utilizează datele de contact ale entității de audit, auditorului, furnizate pentru înregistrarea în Registrul public al entităților de audit, Registrul public al auditorilor. Comunicările, de regulă, se efectuează prin poșta electronică.

**Secțiunea a 2 - a
DREPTURILE ȘI OBLIGAȚIILE ENTITĂȚII DE AUDIT ȘI A SPECIALIȘTILOR CEC**

1. Entitatea de audit are dreptul:
2. să prezinte comentariile și explicațiile sale specialiștilor CEC;
3. să primească, să examineze Actul de control preliminar, întocmit de către specialiștii CEC și să prezinte comentarii la acesta;
4. să solicite discutarea Actului de control preliminar cu specialiștii CEC;
5. să semneze Actul de control.
6. Entitatea de audit este obligată:
7. să asigure accesul specialiștilor CEC și să le permită exercitarea atribuțiilor referitoare la desfășurarea controlului extern la data stabilită în conformitate cu pct.23;
8. prin derogare de la principiul confidențialității, să prezente specialiștilor CEC orice informații, inclusiv cele de natură confidențială, necesare pentru efectuarea controlului extern, inclusiv explicații verbale și scrise referitoare la aspectele apărute pe parcursul controlului extern;
9. să nu intervină în acțiunile specialiștilor CEC în scopul limitării aspectelor supuse controlului extern;
10. să asigure pe toată perioada controlului extern prezența personalului responsabil de implementarea sistemului de control al calității, precum și de misiunile de audit care fac obiectul controlului extern;
11. să asigure accesul specialiștilor CEC la dosarele de audit, precum și la toate informațiile, actele și documentele ce le gestionează sau le au în păstrare, care cad sub incidența controlului extern și servesc pentru documentarea rezultatelor controlului extern;
12. să furnizeze specialiștilor CEC copii conforme cu originalul ale documentelor solicitate;
13. să pună la dispoziția specialiștilor CEC orice alte documente pe care le consideră relevante pentru a dovedi îndeplinirea cerințelor prevăzute la pct.27;
14. să prezinte Consiliului în termenul stabilit Raportul de remediere a neconformităților și de implementare a recomandărilor;
15. să declare în scris la finalizarea controlului extern că a pus la dispoziția specialiștilor CEC toate informațiile, actele și documentele relevante pentru efectuarea controlului extern, conform pct.30.
16. Specialiștii CEC au dreptul:
17. să notifice Directorul, în caz de neprezentare a informațiilor sau explicațiilor necesare de către entitatea de audit sau de intervenție a acesteia în procesul desfășurării controlului extern;
18. să solicite informații, acte și documente pentru efectuarea controlului extern, explicații verbale și scrise referitoare la aspectele apărute pe parcursul controlului extern;
19. să solicite Directorului atragerea specialiștilor cu un înalt nivel de calificare din domeniul economic sau juridic în vederea soluționării problemelor examinate în cadrul controlului extern la entitatea de audit;
20. să participe la efectuarea controlului extern la entitatea de audit doar după expirarea a cel puțin 3 ani de la încetarea de a mai fi partener, auditor sau angajat la această entitate de audit.
21. Specialiștii CEC sînt obligați:
22. să efectueze controlul extern în conformitate cu prevederile prezentului Regulament și ale legislației;
23. să semneze cu entitatea de audit declarația de confidențialitate, conform anexei 1 la prezentul Regulament;
24. să semneze declarația pe propria răspundere privind neafilierea față de entitatea de audit verificată (soțul/soția, rudele de pînă la gradul al II-lea, inclusiv afinii de gradul I, nu sînt auditori, acționari/asociați, membri ai organului executiv al entităților de audit verificate);
25. să renunțe la efectuarea controlului extern dacă pe durata efectuării controlului extern se constată încălcarea principiului independenței sau neafilierii în raport cu entitatea de audit;
26. să respecte conținutul metodologiei privind efectuarea controlului extern;
27. să prezinte entității de audit actul de control preliminar, pînă la emiterea Actului de control și să discute cu conducerea entității de audit prevederile Actului de control preliminar, după caz;
28. să definitiveze și să prezinte Actul de control Directorului;
29. să-şi ridice nivelul de calificare în domeniul relevant pentru controlul extern al calității auditului, urmând cursuri de instruire cu durata totală de 20 de ore academice anual.
30. Dacă în cadrul controlului extern sînt atrași specialiști cu un înalt nivel de calificare din domeniul economic sau juridic în vederea soluționării problemelor examinate, aceștia vor respecta prevederile de la pct.12 lit.a) - d) și principiile prevăzute la pct.6.

**Secțiunea a 3-a
TIPURILE DE CONTROALE EXTERNE**

1. După modul de efectuare, controalele externe pot fi:
2. planificate;
3. la solicitarea entității de audit;
4. la decizia Comitetului de supraveghere a auditului (în continuare – Comitet).
5. Controlul extern planificat se efectuează în baza Planului semestrial de control extern, aprobat de către Comitet. Fiecare entitate de audit este supusă controlului extern planificat cel puțin o dată la 6 ani, iar entitățile de audit care efectuează auditul la entitățile de interes public – cel puțin o dată la 3 ani. În cadrul acestui interval programarea controalelor externe se realizează în funcție de riscul atribuit fiecărei entități de audit conform factorilor stabiliți la pct.19.
6. Controlul extern la solicitarea entității de audit se desfășoară în temeiul solicitării parvenite de la entitatea de audit. În funcție de resursele disponibile și reieșind din Planul semestrial de control extern, Directorul analizează cererile parvenite și comunică entității de audit, dacă cererea a fost aprobată. Controlul extern la solicitarea entității de audit se efectuează în conformitate cu prevederile prezentului Regulament.
7. Controlul extern la decizia Comitetului se efectuează în temeiul autosesizării, informațiilor sau sesizărilor parvenite de la terțe părți. Controlul extern la decizia Comitetului se efectuează în conformitate cu prevederile prezentului Regulament.

**Secțiunea a 4-a**

**PROGRAMAREA ȘI PLANIFICAREA CONTROLULUI EXTERN**

1. Selectarea entităților de audit pentru a fi incluse în Planul semestrial de control extern al calității se face ținând cont de:
2. frecvența controlului extern, conform prevederilor de la pct.15;
3. factorii de risc identificați, conform prevederilor de la pct. 19.
4. Factorii de risc relevanți pentru evaluarea riscului cuprind cel puțin următoarele:
5. forma juridică de organizare și mărimea entității de audit;
6. numărul misiunilor de audit;
7. forma juridică de organizare, mărimea și domeniul de activitate a entității auditate;
8. rezultatul controlului extern anterior;
9. data ultimului control extern;
10. existența măsurilor disciplinare, impuse anterior de către Comitet entității de audit și/sau auditorilor;
11. informații sau sesizări parvenite de la terțe părți.
12. Planul semestrial de control extern se aprobă de către Comitet pînă la data de 25 a ultimei luni a semestrului de gestiune pentru semestrul următor și se plasează pe pagina web oficială a Consiliului.
13. Planul semestrial de control extern al calității include:

a) denumirea entității de audit supusă controlului extern;

b) numărul misiunilor de audit supuse controlului extern;

c) tipul controlului extern;

d) perioada supusă controlului extern;

e) perioada de exercitare a controlului extern.

1. Ulterior aprobării planului semestrial de control extern, Consiliul transmite entităților de audit incluse în plan, o cerere de informații personalizată, ținând cont de profilul fiecărei entități de audit, solicitând inclusiv lista entităților auditate în perioada supusă controlului extern. Entitatea de audit este obligată să transmită către Consiliu, informațiile solicitate într-un termen de maxim 10 zile lucrătoare de la comunicarea cererii de informații.
2. Consiliul transmite entității de audit înștiințarea privind efectuarea controlului extern, cu cel puțin 10 zile lucrătoare înainte de data stabilită pentru începerea controlului extern, ce conține perioada supusă controlului, perioada de exercitare a controlului, precum și o mențiune privind obligațiile entității de audit conform prevederilor stabilite la pct.10.
3. Prin excepție de la prevederile pct.23 în situații temeinic justificate, entitatea de audit, poate solicita modificarea perioadei de exercitare a controlului extern prin transmiterea către Consiliu a unei solicitări în termen de 3 zile lucrătoare de la data comunicării prevăzută la pct.23. Controlul extern planificat se poate face la o dată ulterioară, dar nu mai târziu de 30 de zile de la data stabilită inițial.
4. În urma analizei solicitării de modificare a perioadei de exercitare a controlului extern, Directorul comunică răspunsul entității de audit în termen de 3 zile lucrătoare împreună cu precizarea datei de începere a controlului extern.
5. Suspendarea activității entității de audit sau a auditorului nu împiedică efectuarea controlului extern asupra auditului situațiilor financiare, efectuat anterior datei de suspendare a activității.

**Secțiunea a 5-a
ARIA DE CUPRINDERE A CONTROLULUI EXTERN**

1. Controlul extern la entitatea de audit se efectuează în baza metodologiei privind controlul extern al calității și cuprinde verificarea conformității activității desfășurate cu cerințele Legii nr.271/2017, standardelor de audit, standardelor de control al calității inclusiv la nivel de entitate de audit, misiune de audit precum și verificarea implementării recomandărilor din ultimul Act de control, după caz.
	1. Verificarea conformității activității desfășurate cu cerințele Legii nr.271/2017 cuprinde că:
	2. entitatea de audit și auditorii sînt înregistrați în Registrul public al entităților de audit și Registrul public al auditorilor pe toată durata efectuării auditului situațiilor financiare, inclusiv la data semnării contractului de audit;
	3. se respectă cerințele etice cuprinse în Codul Etic;
	4. se respectă cerințele privind independența și garanțiile independenței;
	5. există în calitate de angajați nu mai puțin de doi auditori pentru efectuarea auditului la entitățile de interes public și la entitățile mari, stabilite conform Legii contabilității și raportării financiare nr.287/2017, sau la alte întreprinderi de stat și societăți pe acțiuni în care cota statului depășește 50% din capitalul social;
	6. există dovada numirii entității de audit de către adunarea generală a acționarilor/asociaților, fondatorul entității auditate, după caz;
	7. există dovada faptului că onorariile de audit sunt independente de evenimente bazate pe condiționări, nu sunt bazate pe eventualități neprevăzute sau pe faptul că entitatea de audit prestează și alte servicii entității auditate;
	8. entitatea respectă cerințele privind asigurarea riscului de audit;
	9. auditorii angajați la entitatea de audit au îndeplinit obligația în ceea ce privește ridicarea nivelului de calificare;
	10. există politici cu privire la prevenirea, depistarea și raportarea cazurilor de spălare a banilor și finanțare a terorismului, aprobate prin actul (ordinul, dispoziția) emis de către organul executiv al entității de audit și adus la cunoștința personalului entității;
	11. entitatea de audit care efectuează auditul la entitățile de interes public a îndeplinit obligația de a prezenta Consiliului și de a publica pe propria pagină web, în termen de 4 luni de la sfârșitul fiecărei perioade de gestiune, raportul privind transparența, și acesta rămîne disponibil minimum 5 ani de la data publicării.

 27.2 Evaluarea sistemului de control intern al auditului la nivel de entitate de audit conține verificarea corespunderii standardelor de audit, standardelor de control al calității și Legii nr.271/2017 în ceea ce privește:

1. existența unui sistem adecvat de control intern al calității elaborat și aprobat în conformitate cu prevederile Legii nr.271/2017, standardelor de audit, standardelor de control al calității și ale Codul etic precum și respectarea politicilor și procedurilor de control al calității auditului;
2. respectarea cerințelor ISQC 1 “Controlul calității pentru firmele care efectuează audituri și revizuiri ale situațiilor financiare, precum și alte misiuni de asigurare și servicii conexe”;
3. respectarea cerințelor etice cuprinse în Codul Etic;
4. desemnarea unui auditor responsabil pentru controlul intern al calității auditului;
5. existența politicilor și procedurilor de control al calității auditului, aprobate prin actul (ordinul, dispoziția) emis de către organul executiv al entității de audit și adus la cunoștința personalului entității;
6. îndeplinirea obligației de a prezenta Consiliului, în termen de 4 luni de la sfârșitul fiecărei perioade de gestiune, raportul privind respectarea procedurilor de control al calității auditului.

27.3 Evaluarea sistemului de control intern al calității auditului la nivel de misiune de audit conține verificarea corespunderii standardelor de audit, standardelor de control al calității și Legii nr.271/2017 în ceea ce privește:

1. respectarea cerințelor ISA 220 “Controlul calității pentru un audit al situațiilor financiare”;
2. contractul de audit și a elementelor prevăzute de ISA 210 ”Convenirea asupra termenilor misiunilor de audit” referitoare la conținutul contractului de audit;
3. desemnarea unui auditor/partener responsabil de misiunea de audit, de emiterea raportului auditorului, de întocmirea dosarului de audit;
4. conformitatea raportului auditorului cu prevederile standardelor de audit și Legii nr.271/2017, reconcilierea indicatorilor prezentați în raportul auditorului cu cei din situațiile financiare ale entității auditate;
5. declarațiile scrise ale conducerii entității auditate;
6. existența setului complet al situațiilor financiare auditate, conform cerințelor de raportare financiară aplicabile entității auditate;
7. declarația privind respectarea cerinței de independență, prezentată anual entității auditate și comitetului de audit, după caz;
8. prezentarea raportului suplimentar adresat comitetului de audit, după caz.

 27.4 Verificarea implementării recomandărilor din ultimul Act de control cuprinde confirmarea faptului că recomandările au fost implementate și corespund informației transmise Consiliului de către entitatea de audit conform prevederilor pct.37.

1. Durata controlului extern se stabilește în funcție de volumul activității entității de audit și nu poate depăși 10 zile lucrătoare.
2. Misiunile de audit, supuse controlului extern sunt selectate inclusiv în rezultatul analizei informațiilor parvenite conform cererii de informații de la pct.22. În procesul controlului extern se vor verifica minimum 1 și maximum 5 dosare de audit, în funcție de numărul total al dosarelor ale entității de audit în perioada supusă controlului extern.
3. La finalul controlului extern efectuat la sediul entității de audit, sau după prezentarea specialiștilor CEC a informațiilor, actelor și documentelor relevante pentru efectuarea controlului extern în cazul efectuării controlului la sediul Consiliului conform pct.7, conducătorul entității de audit semnează o declarație pe proprie răspundere, prevăzută în anexa 2 la prezentul Regulament, prin care se confirmă că au fost puse la dispoziția specialiștilor CEC toate informațiile, actele și documentele relevante pentru controlul extern. Dacă conducătorul entității refuză să semneze declarația pe proprie răspundere, în Actul de control se va menționa acest fapt.

**Secțiunea a 6-a
RAPORTAREA ȘI EVALUAREA REZULTATELOR**

**CONTROLULUI EXTERN**

1. Actul de control include, următoarele elemente obligatorii:
2. informații generale privind entitatea de audit;
3. perioada în care s-a efectuat controlul extern;
4. perioada acoperită de controlul extern și locul desfășurării;
5. ordinul de delegare în baza căruia s-a efectuat controlul extern;
6. numele, prenumele specialiștilor Consiliului implicați în procesul controlului extern;
7. numele, prenumele și datele de identificare ale auditorilor, care au participat la misiunile de audit supuse controlului extern; ale auditorului desemnat responsabil de către entitatea de audit pentru controlul intern al calității auditului; ale auditorilor/partenerilor desemnați responsabili de către entitatea de audit pentru misiunile de audit, supuse controlului extern, emiterea raportului auditorului și întocmirea dosarului de audit;
8. tipul controlului extern;
9. calificativul atribuit entității de audit în rezultatul evaluării sistemul de asigurare a calității auditului, conform pct.32;
10. aria de cuprindere a controlului extern, descrierea neconformităților constatate, concluziile, recomandările și termenele de remediere a neconformităților constatate în ceea ce privește:
	* 1. conformitatea activității desfășurate cu cerințele Legii nr. 271/2017;
		2. evaluarea sistemului de control intern al calității auditului la nivel de entitate de audit;
		3. evaluarea sistemului de control intern al calității auditului la nivel de misiune de audit, inclusiv privind dosarele de audit verificate;
		4. implementarea recomandărilor din ultimul Act de control.
11. prezentarea altor aspecte identificate cum ar fi, de exemplu, comunicările cu comitetul de audit al entității auditate, evoluții în comparație cu controlul extern precedent;
12. comentariile entității de audit, după caz;
13. data întocmirii Actului de control;
14. semnătura specialiștilor CEC;
15. semnătura conducătorului entității de audit.
16. Ținând cont de aspectele prevăzute la pct.27 și aplicînd metodologia de control a calității, specialiștii CEC concluzionează în Actul de control dacă sistemul de asigurare a calității auditului la entitatea de audit este:
17. foarte bun – nu au fost depistate neconformități și nu sunt necesare măsuri de remediere;
18. bun – neconformitățile depistate sunt minore, atât individual cât și cumulate cu alte neconformități; sunt necesare măsuri de remediere minore/neînsemnate;
19. satisfăcător – cumulat, neconformitățile depistate sunt importante; sunt necesare măsuri de remediere ;
20. nesatisfăcător – neconformitățile depistate sunt semnificative, atât individual cât și cumulate cu alte neconformități; sunt necesare măsuri de remediere importante.
21. După finalizarea controlului extern, în termen de 5 zile lucrătoare, specialiștii CEC întocmesc Actul de control preliminar și acesta este transmis entității de audit. Entitatea de audit restituie Consiliului Actul de control preliminar cu comentariile sale, după caz, în termen de maxim 5 zile lucrătoare.
22. Specialiștii CEC examinează comentariile entității de audit la Actul de control preliminar, dacă sunt, și întocmesc Actul de control prevăzut la pct.31.
23. Actul de control se întocmește în două exemplare, câte un exemplar pentru fiecare parte, și se semnează de către specialiștii CEC și conducătorul entității de audit în termen de maxim 3 zile lucrătoare de la restituirea Actului de control preliminar de către entitatea de audit.
24. Constatările și concluziile specialiștilor CEC se fundamentează pe probele și dovezile, puse la dispoziție de entitatea de audit.
25. Entitatea de audit prezintă în scris Consiliului Raportul de remediere a neconformităților și de implementare a recomandărilor incluse în Actul de control nu mai târziu de 12 luni de la data semnării Actului de control.
26. Actul de control și informațiile aferente se înregistrează și se păstrează de către Consiliu conform regulilor prevăzute de Organul de Stat pentru Supravegherea și Administrarea Fondului Arhivistic al Republicii Moldova.

**Secțiunea a 7-a
MĂSURILE DISCIPLINARE APLICATE ÎN REZULTATUL CONSTATĂRII NECONFORMITĂȚILOR ÎN URMA EFECTUĂRII CONTROLULUI EXTERN**

1. Directorul pregătește și prezintă membrilor Comitetului nota informativă privind rezultatele controlului extern, efectuat la entitatea de audit împreună cu actul de control nu mai târziu de 10 zile lucrătoare de la data semnării Actului de control. Nota informativă va include, de asemenea, recomandarea privind măsurile disciplinare ce pot fi aplicate entității de audit și/sau auditorului/partenerului.
2. În urma constatării neconformităților ca urmare a efectuării controlului extern, Comitetul aplică auditorilor și entităților de audit măsurile disciplinare prevăzute de Legea nr.271/2017.
3. Comitetul aplică măsurile disciplinare ținând cont de gravitatea și durata încălcării, de circumstanțele în care a fost comisă încălcarea și gradul de răspundere a persoanei, de activitatea și comportamentul anterior al auditorului/partenerului sau al entității de audit, inclusiv de existența unor încălcări anterioare.
4. Decizia Comitetului privind aplicarea măsurilor disciplinare poate fi contestată în instanța de contencios administrativ, conform legislației. Deciziile Comitetului privind aplicarea măsurilor disciplinare se aduc la cunoștința auditorilor, a entităților de audit vizate și sînt executorii de la data emiterii, însă vor fi plasate pe pagina web oficială a Consiliului doar după expirarea termenului de atac.

**Secțiunea a 8-a**

**CONTROLUL EXTERN EFECTUAT DE CĂTRE ORGANIZAȚIA PROFESIONALĂ DIN DOMENIUL AUDITULUI, SELECTATĂ DE CONSILIU**

1. Organizația profesională din domeniul auditului selectată de Consiliu (în continuare - OPDAS) efectuează controlul extern al membrilor săi la entitățile de audit care, cumulativ, îndeplinesc condițiile:
	1. nu au efectuat auditul la entitățile de interes public în ultimii 6 ani;
	2. au 2 și mai mulți auditori angajați;
	3. au efectuat cel puțin 5 misiuni de audit anual în ultimii 3 ani.
2. Controlul extern în condițiile pct.43 se efectuează în baza metodologiei de control extern a calității, elaborată de OPDAS și coordonată cu Consiliul. Fiecare entitate de audit, membru al OPDAS este supusă controlului extern al calității cel puțin o dată la 6 ani.
3. Consiliul semnează cu OPDAS un acord, ce include cel puțin:
4. descrierea funcțiilor delegate și condițiile delegării;
5. data începerii și durata acordului de delegare;
6. drepturile și obligațiile părților;
7. aspectele privind confidențialitatea, transparența și publicarea informațiilor;
8. periodicitatea transmiterii Actelor de control Consiliului;
9. modul de inspectare și monitorizare a OPDAS de către Consiliu;
10. domeniile acoperite de raportul anual prezentat de OPDAS;
11. condițiile de retragere a funcției delegate.
12. Comitetul aplică măsuri disciplinare în rezultatul constatării neconformităților în urma efectuării controlului extern entității de audit și/sau auditorului/partenerului în baza Actelor de control prezentate Consiliului de OPDAS.

Anexa nr.1
la Regulamentul privind

controlul extern al calității auditului

**DECLARAȚIE DE CONFIDENȚIALITATE**

Subsemnatul/Subsemnata, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_,
                                       (numele, prenumele)

în cadrul efectuării controlului extern al calității auditului și în procesul îndeplinirii atribuțiilor îmi asum obligația:

1. să păstrez confidențialitatea informației obținute în procesul efectuării controlului extern;
2. să păstrez confidențialitatea informației referitor la deciziile privind aplicarea măsurilor disciplinare auditorilor și entităților de audit;
3. să respect cerințele legislației privind asigurarea păstrării secretului comercial și de stat.

Am luat cunoștință de faptul că nu am dreptul să  divulg persoanelor terțe informația obținută în cadrul efectuării controlului extern  și în procesul îndeplinirii atribuțiilor, cu excepția solicitărilor din partea instanțelor judecătorești și a organelor de urmărire penală. De asemenea, am luat act că, în caz de divulgare a informației, voi fi tras(ă) la răspundere în conformitate cu legislația Republicii Moldova.

      \_\_\_\_\_\_\_\_\_\_\_\_\_\_                     \_\_\_\_\_\_\_\_\_\_\_\_\_\_\_\_\_\_\_\_\_\_\_\_
             (data)                                               (semnătura)

Anexa nr.2
la Regulamentul privind

controlul extern al calității auditului

**DECLARAȚIA PE PROPRIE RĂSPUNDERE**

Subsemnatul/Subsemnata,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
                                       (numele, prenumele)

conducător al entității de audit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (denumirea entității de audit)

înregistrată în Registrul public al entităților de audit prin numărul individual,\_\_\_\_\_\_\_\_\_\_\_\_\_\_\_\_\_,

declar pe propria răspundere că am pus la dispoziția specialiștilor CEC toate informațiile, actele și documentele relevante pentru efectuarea controlului extern al calității auditului.

     \_\_\_\_\_\_\_\_\_\_\_\_\_\_                     \_\_\_\_\_\_\_\_\_\_\_\_\_\_\_\_\_\_\_\_\_\_\_\_
             (data)                                               (semnătura)